Ruotsin maantiede
Ruotsin merialueilla ja sisävesissä on 221 800 saarta. Suurimmat saaret ovat Gotlanti, Öölanti, Orust, Hisingen ja Värmdö. Suurimmat järvet ovat Vänern, jonka vesipinta-ala on 5 585 km, Vättern 1 912 km, Mälaren 1 140 km ja Hjälmaren 484 km. Pisimpiin jokiin kuuluvat Klarjoki–Götajoki 720km (joista 520 km Ruotsin puolella), Muonionjoki-Tornionjoki 570 km, Daljoki 520 km, Uumajanjoki 460 km, Luulajanjoki 450 km ja Ångermanjoki 450 km.
Luulajanjoki
Luulajanjoki () on eräs Pohjois-Ruotsin suurimmista joista. Se saa alkunsa Norjasta kahtena latvahaarana, muun muassa Sulitelmasta ja virtaa 460 kilometriä kaakkoon Perämereen Luulajan kaupungin kohdalla. Se on Norrbottenin läänin toiseksi pisin joki Tornionjoen jälkeen, ja vain vähän Kainuunjokea pidempi. Virtaaman osalta se on Norrbottenin suurin. Joen valuma-alue on 25 240 km², josta 24 545,6 km² on Ruotsissa ja 694,9 km² Norjassa.